શીર્ષક: વડાપ્રધાન મોદીને દાવોસ જવાનો વિચાર કેમ આવ્યો?\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
બે દાયકા બાદ ભારતીય વડાપ્રધાન પહેલી વખત વર્લ્ડ ઇકોનૉમિક ફૉરમમાં ભાગ લેશે

સ્વિત્ઝરલૅન્ડના દાવોસમાં સોમવારથી શરૂ થઈ રહેલા ફૉરમમાં વડાપ્રધાન મોદી હાજરી આપશે. મંગળવારે તેઓ સત્રને સંબોધિત કરશે. 

બે દાયકા બાદ ભારતીય વડાપ્રધાન પહેલી વખત વર્લ્ડ ઇકોનૉમિક ફૉરમમાં ભાગ લેશે.

છેલ્લી વખત 1997માં તત્કાલીન વડાપ્રધાન એચ.ડી. દેવેગૌડા ઇકોનૉમિક ફૉરમમાં ગયા હતા. 

તમને આ પણ વાંચવું ગમશે

થોડા સમય પહેલા જ વડાપ્રધાન નરેન્દ્ર મોદીને એક ટીવી ચેનલના ઇન્ટરવ્યૂમાં પૂછવામાં આવ્યું હતું કે તેઓ બે દાયકા બાદ ઇકોનૉમિક ફૉરમમાં ભાગ લેનારા વડાપ્રધાન છે. 

ત્યારે તેમણે કહ્યું હતું કે દુનિયા સારી રીતે જાણે છે કે દાવોસ આર્થિકજગતની પંચાયત બની ગયું છે. 

તેમણે આગળ જણાવ્યું કે અર્થજગતની હસ્તીઓ ત્યાં એકત્રિત થાય છે અને ભાવિ આર્થિક સ્થિતિઓ કેવી રહેશે, તેની દિશા ત્યાં નક્કી થાય છે. 

મોદી કેમ જઈ રહ્યા છે દાવોસ?

વર્ષ 1971માં વર્લ્ડ ઇકોનૉમિક ફોરમની રચના થઈ હતી

તો શું વડાપ્રધાન આર્થિકજગતની દશા-દિશા જોવા માટે દાવોસ ગયા છે? આ પહેલાં દર વર્ષે નાણાં મંત્રી અથવા તો બીજા કોઈ અધિકારી ત્યાં કેમ જતા હતા?

તેનું કારણ વરિષ્ઠ આર્થિક પત્રકાર એમ.કે.વેણુ ભારતીય અર્થવ્યવસ્થાની સુસ્તીને બતાવે છે. 

તેઓ જણાવે છે, "મે મહિનામાં મોદી સરકારને ચાર વર્ષ પૂર્ણ થઈ જશે. પરંતુ અત્યારસુધી વડાપ્રધાન ત્યાં ગયા નથી કેમ કે દુનિયા ગત વર્ષ સુધી ભારતને ઊભરતી અર્થવ્યવસ્થા માનતી હતી."

"તેલ અને વસ્તુઓના ભાવ ઓછા થવાના કારણે ભારતની અર્થવ્યવસ્થાને ફાયદો થયો, પરંતુ 2015-16માં ભારતનો GDP 7.9 ટકા હતો."

તેઓ ઉમેરે છે, "2016-17માં GDP 7.1 ટકા થયો અને હવે અનુમાન લગાવવામાં આવી રહ્યું છે કે આ નાણાકીય વર્ષમાં GDP 6.52 ટકા થઈ શકે છે."

"આર્થિક ક્ષેત્રે ભારત પાછળ રહી ગયું છે અને દુનિયાના 75 ટકા દેશોમાં GDPમાં વધારો નોંધાયો છે."

વર્ષ 1971માં સ્વિત્ઝરલેન્ડમાં વર્લ્ડ ઇકોનૉમિક ફૉરમની એક બિન-લાભકારી સંસ્થા રૂપે રચના થઈ હતી. તેનું મુખ્યાલય જીનિવામાં છે.

તેને પબ્લિક- પ્રાઇવેટ પાર્ટનરશીપ માટે એક આંતરરાષ્ટ્રીય સંસ્થારૂપે માન્યતા મળેલી છે. 

તેનો ઉદ્દેશ દુનિયાના વ્યવસાય, રાજકીય, શૈક્ષણિક અને અન્ય ક્ષેત્રો સાથે જોડાયેલા પ્રસિદ્ધ લોકોને એકસાથે લાવીને વૈશ્વિક, ક્ષેત્રીય અને ઔદ્યોગિક જગતની દિશા નક્કી કરવાનો છે.

અર્થવ્યવસ્થાની ચિંતા

વડાપ્રધાન નરેન્દ્ર મોદી દાવોસ એ માટે જઈ રહ્યા છે કેમ કે તેમને અર્થવ્યવસ્થાની...